Zabosfa: kalotaszegivel a Pick-gyõzelemért
Hagyományõrzõ fiatalok alkotják az idén 25. születésnapját ünneplõ zákányszéki Zabosfa Táncegyüttest. Eddigi legnagyobb sikerüket a Pick Szegeddel érték el az elmúlt hétvégén.
– A néptáncoktatás 1988-ban indult el Zákányszéken, a mûvelõdési házban alakult meg az elsõ csoport. Ekkor jött létre a Zabosfa, amelyet jelenleg mintegy 40 fiatal alkot – mondja a 25. születésnapját decemberben ünneplõ néptáncegyüttes vezetõje, Nyerges László. Hozzáteszi, 1995-tõl alapfokú mûvészetoktatáson vehetnek részt a fiatalok, itt tanítják nekik a néptáncot.
A csapat szombaton a Pick Szeged–MKB Veszprém kézilabda-rangadón nagy sikert aratott a nézõk körében, még úgy is, hogy elsõ táncuk alatt nem szólt zene.
– Az együttes tagjai középiskolás, egyetemista és dolgozó fiatalok, akiket a néphagyományok iránti tisztelet kovácsolt összetartó közösséggé. Mûsorainkban a magyar tájegységek táncait dolgozzuk fel. Moldvai, mezõségi, sárközi, szatmári, lõrincrévi, dél-alföldi táncokat járunk – meséli az együttes vezetõje.
Szombaton többek között kalotaszegivel buzdították a szegedi kézilabdásokat. Mint mondja, sokat számít, hogy a 40 fõben egy külön felnõtt csoport is van, amelyet 14 zákányszéki és domaszéki fiatal alkot. Ez a térségben, de országosan is ritka, így sok környékbeli rendezvényre hívják õket.
– Az évek során számos helyen megfordultunk már, két alkalommal mutattuk be a magyar néptánc hagyományait Lengyelországban, megfordultunk Szerbiában és Romániában is – mondja az oktató.
Pick Szeged Szeged Zákányszék tánc